– Саша – яму 21 год – пяцікурснік Віцебскага дзяржаўнага педагагічнага ўніверсітэта імя П.М. Машэрава, – з цалкам зразумелым мацярынскім гонарам распавядае Іна. – Выбраў філалагічны факультэт, хутка будзе выкладаць у школе беларускую мову і літаратуру, а яшчэ вывучае польскую мову. Жэня выбраў таксама цікавую і крэатыўную для мужчыны прафесію – атрымлівае спецыяльнасць кухара ў Віцебскім прафесійна-тэхнічным ліцэі. Антон ходзіць у восьмы клас, а дачушка Анечка – у трэці.